નવી દિલ્હી- દેશભરમાં દલિત આંદોલન તેની ચરમ સીમા પર ચાલી રહ્યું છે. SC/ST કાયદામાં બદલાવના વિરોધમાં ગત સોમવારે ભારત બંધનું એલાન આપવામાં આવ્યું હતું, આ દરમિયાન થયેલી હિંસામાં 10 લોકોએ જીવ ગુમાવ્યા હતા અને દેશની કરોડો રુપિયાની સંપત્તિ બરબાદ થઈ હતી. જોકે આ કાયદા અંતર્ગત નોંધવામાં આવેલા કેસ અને તેમાં થયેલી સજા સુપ્રીમ કોર્ટના ચુકાદાને યોગ્ય સાબિત કરે છે. દેશમાં ગત પાંચ વર્ષના આંકડાઓ પર નજર કરવામાં આવે તો, દલિતો વિરુદ્ધ અપરાધના આશરે 2 લાખ જેટલા કેસ નોંધાયા હતા. જેમાંથી 25 ટકા કેસમાં જ આરોપ સાબિત થયા હતા. સરકારી આંકડાઓ મુજબ વર્ષ 2012થી 2016માં અનુસૂચિત જાતિઓ સામે અપરાધના 32353 કેસ નોંધાયા હતા જેમાંથી આશરે 20 ટકા કેસમાં જ આરોપ સાબિત થઈ શક્યા હતા.